is en is en is is is es is is es is is is is is is is is is es is is is is is is is nl nb az de is is is is is is is is hbs_lat is en en da es fr lt pl ru th en is is is is is is is is is en is en is en is en is is is is is is is sv is is is is is is is is en is hbs_lat cs is is ca is es is is de is is en en is sv fr ceb en is
Hlutverk, leiðarljós og markmið | Borgarbókasafn Reykjavíkur
Borgarbókasafn Reykjavíkur er alhliða upplýsinga- og menningarstofnun og meginhlutverk þess er að jafna aðgengi að menningu og þekkingu. Lögð er áhersla á gott aðgengi borgarbúa á öllum aldri að þjónustu, fræðslu og viðburðum á sviði menningar og lista.
Borgarbókasafn Reykjavíkur standi, í alþjóðlegu umhverfi, jafnfætis bestu almenningsbókasöfnum og menningarhúsum hvað varðar þjónustu, búnað og viðburðahald. Starfsemin beri vott um fagmennsku, virðingu, víðsýni og sköpunarkraft.
Lýðræði: Borgarbókasafn eflir lýðræði og jöfnuð. Þjónusta safnsins skal ná til allra borgaranna án tillits til aldurs, kyns, kynþáttar, stjórnmálaskoðana, trúar, þjóðernis eða þjóðfélagsstöðu. Þannig eflir það lýðræði, jafnrétti, athafnafrelsi og velferð borgaranna
Menning: Borgarbókasafn er miðstöð mannlífs og menningar. Borgarbókasafn Reykjavíkur er menningarstofnun í víðustu merkingu þess orðs. Þar mætast ólíkir hópar sem gefa raunsanna mynd af hinni margvíslegu menningu samfélagsins.
Menntun: Borgarbókasafn er vettvangur barna, ungmenna og fullorðinna til að uppgötva og rannsaka heiminn og þróa þannig hæfileika sína og tækifæri. Menntun, líkt og menning, er liður í þroska og þróun hvers einstaklings, óháð því hvernig hennar er aflað.
Uppspretta: Borgarbókasafn er vettvangur hugmynda, sköpunar og upplifunar. Einstaklingar og hópar hafa tækifæri til að örva andann og sköpunarkraftinn, hvort sem það er í gegnum samskipti við aðra, þátttöku, menningu og listir.
Fyrirmynd: Borgarbókasafn Reykjavíkur er upplýsinga- og menningarmiðstöð sem gegnir forystuhlutverki meðal almenningsbókasafna landsins og sækir fyrirmynd sína til fremstu safna heims.
Borgarbókasafnið starfar samkvæmt bókasafnalögum nr. 150/2012. Það hefur yfirlýsingu frá UNESCO um almenningsbókasöfn frá 1994, menningarstefnu Reykjavíkurborgar, mannréttindastefnu Reykjavíkurborgar og samþykkt um Borgarbókasafn að leiðarljósi í starfi sínu.
Borgarbókasafnið rekur sex starfsstaði í Grófinni, Gerðubergi, Kringlunni, Spönginni, Sólheimum, Árbæ ásamt samreknu skóla- og almenningssafni í Norðlingaholti. Einnig bókabílinn Höfðingja og sögubílinn Æringja.
Þú færð fjölbreytt úrval hljóð- og rafbóka á rafbokasafnid.is
Skráðu þig á póstlistann og fáðu fréttir af fjölbreyttri starfsemi safnsins.
að þú leigir þér listaverk í Artótekinu í Grófinni.
Menningarkorti Reykjavíkur. Árskort í helstu söfn borgarinnar - menningarkort.is
Á Bókmenntavefnum er lifandi umfjöllun um nýjar bækur
að þú leigir þér listaverk í Artótekinu í Grófinni.
Hlutverk, leiðarljós og markmið
Aðgangur að tölvum og neti
Tryggvagötu 15, 101 Reykjavík